Seere af TV2/Nord Salto vil tirsdag over middag kunne opleve, at kanalen ikke opfører sig helt normalt. Der kan være fejl i forhold til programoversigten og andre uregelmæssigheder. Problemet skyldes et servernedbrud, som ikke har været muligt at løse. Nyhedsudsendelserne på TV2/Nord Salto vil ikke være påvirket af fejlen, og skulle således gerne optræde planmæssigt på kanalen. Vi arbejder på at løse serverproblemet, men kan desværre ikke sige, hvornår TV2/Nord Salto igen sender regelmæssigt. Følg udviklingen i vores nyhedsudsendelser og på tv2nord.dk.

Referat:
Et teknisk problem gør, at der desværre vil kunne opleves uregelmæssigheder på TV2/Nord Salto efter klokken 12.45 tirsdag.